PATVIRTINTA

Jonavos r. Užusalių mokyklos-daugiafunkcio centro direktoriaus

2020 m. kovo 20 d. įsakymu Nr. V-35

**JONAVOS R. UŽUSALIŲ MOKYKLOS-DAUGIAFUNKCIO CENTRO**

**UGDYMO PROCESO ORGANIZAVIMO NUOTOLINIU BŪDU TAISYKLĖS**

1. Jonavos r. Užusalių mokyklos-daugiafunkcio centro Ugdymo proceso organizavimo nuotoliniu būdu taisyklės (toliau – taisyklės) parengtos vadovaujantis Lietuvos Respublikos švietimo, mokslo ir sporto ministro patvirtintomis Rekomendacij**o**mis dėl ugdymo proceso organizavimo nuotoliniu būdu, susitarimais pedagogų bendruomenėje.

2. Laikinai organizuojant ugdymą nuotoliniu mišriuoju (sinchroniniu ir asinchroniniu) būdu, mokymo sutartys nekeičiamos.

3. Informacija apie mokymo organizavimą nuotoliniu būdu bei kontaktus, kuriais galėtų gauti pagalbą mokiniai, jų tėvai (globėjai, rūpintojai), pedagogai, skelbiama mokyklos el. svetainėje <https://www.uzusaliai.jonava.lm.lt/>, el. dienyne “Tamo”.

4. Prie skaitmeninio turinio platformos “Eduka klasė”, elektroninės mokymosi aplinkos “EMA” 1-8 kl. mokiniai prisijungia prisijungimo duomenimis, kuriuos jiems pateikia mokytojai. Asmens duomenų apsauga užtikrinama mokytojams sukuriant uždaras komunikavimo klases socialiniame tinkle Messenger, platformoje Zoom, ikimokyklinio ugdymo grupės ir priešmokyklinio ugdymo grupės – Messenger.

5. Pedagogų parengtos ir į skaitmenines aplinkas patalpintos užduotys yra jų autorinė nuosavybė. Kitiems asmenims filmuoti, fotografuoti, įrašyti garsą ir įrašus talpinti socialiniuose tinkluose, skaitmeninėse aplinkose draudžiama.

6. Mokykla 1-8 klasių mokiniams pasirinko nuotolinio mokymosi aplinką, kuri užtikrina ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku: Messenger, Zoom, **skaitmeninio turinio platformą** “Eduka klasė”, elektroninę mokymosi aplinką “EMA”, el. dienynas „Tamo“.

7. 1-8 kl. mokinių pamokos prasideda 9.00 val. Vienos pamokos trukmė 1-4 kl. – iki 30 min. min., 5-8 kl. – 30 min. Pertraukos tarp pamokų 1-8 kl. mokiniams 10 min.

8. Pamokų laikas:

1. pamoka 9.00-9.30 val.
2. pamoka 9.40-10.10 val.
3. pamoka 10.20-10.50 val.
4. pamoka 11.00-11.30 val.
5. pamoka 12.00-12.30 val.
6. pamoka 12.40-13.10 val.
7. pamoka 13.20-13.50 val.

9. Pamokos organizuojamos pagal galiojančius mokyklos direktoriaus įsakymu patvirtintą 1-4

ir 5-8 klasių pamokų tvarkaraščius.

10. 1-8 kl. mokytojai el. dienyne „Tamo“ nurodo iki kada mokiniai turi atlikti skirtas užduotis. Savarankiškai atliekamų užduočių laikas iki 1,5 val.

11. 1-8 kl. mokiniams pateikiant užduotis atlikti savarankiškai turi būti nurodyta:

11.1. temos pavadinimas, uždavinys (uždaviniai), pamokos turinys, pateiktos nuorodos į šaltinius;

11.2. užduotys, kurias turės atlikti mokiniai;

11.3. iki kada ir kaip reikia pateikti užduotis mokytojams.

12. Ikimokyklinio ugdymo grupių auklėtojai vaikams užduotis įkelia į uždarą Facebook grupę, skirtą ikimokyklinio ugdymo grupių tėvams, iki kiekvienos darbo dienos 10 val. Nurodo, iki kada reikia vaikams, padedant tėvams (globėjams, rūpintojams), atlikti užduotis ir kaip atsiskaityti. Užduočių atlikimo trukmė, padedant tėvams, iki 0,5 val.

13. Priešmokyklinio ugdymo pedagogas vaikams užduotis skiria tėvų (globėjų, rūpintojų) el. paštu pirmadieniais ir ketvirtadieniais iki 10 val. Nurodo, iki kada reikia vaikams, padedant tėvams (globėjams, rūpintojams), atlikti užduotis ir kaip atsiskaityti. Užduočių atlikimo trukmė, padedant tėvams, iki 1 val.

14. Švietimo pagalbos teikimas specialiųjų poreikių turintiems mokiniams:

14.1. mokytojai skiria individualizuotas užduotis pagal vaikų gebėjimus, pagal poreikį eletronininėmis ryšio priemonėmis (el. paštu, el. dienynu “Tamo”) komunikuoja su jų tėvais (globėjais, rūpintojais) dėl pagalbos atliekant užduotis;

14.2. logopedas, dirbantis su ikimokyklinio ir priešmokyklinio ugdymo vaikais, turinčiais kalbos ir kalbėjimo sutrikimų:

14.2.1. logopedinių pratybų užduotis vaikams ir rekonedacijas tėvams (globėjams, rūpintojams) apie vaikų ugdymą namuose pateikia kiekvieną trečiadienį iki 10.00 val. individualiai kiekvienam elektroninėmis ryšio priemonėmis (el. paštu, Messenger ar Viber), nurodant aiškius terminus iki kada reikia atlikti užduotis;

14.2.2. tėvus individualiai konsultuoja elektroninėmis ryšio priemonėmis (el. paštu, Messenger ar Viber) trečiadienį ir penktadienį nuo 9.00 val. iki 12.00 val.;

14.3. logopedas, dirbantis su pradinio ir pagrindinio ugdymo vaikais, turinčiais kalbos ir kalbėjimo sutrikimų:

14.3.1. logopedinių pratybų užduotis vaikams ir rekomendacijas tėvams (globėjams, rūpintojams) apie vaikų ugdymą namuose pateikia kiekvieną pirmadienį iki 10.00 val.  individualiai kiekvienam el. paštu, nurodant aiškius terminus iki kada reikia atlikti užduotis;

14.3.2. tėvus individualiai konsultuoja elektroninėmis ryšio priemonėmis (el. paštu, Messenger) pirmadienį – trečiadienį nuo 9.00 val. iki 12.00 val.;

14.3. specialusis pedagogas pirmadieniais – trečiadieniais 12-15 val. elektroninėmis ryšio priemonėmis (Messenger, telefonu, el. paštu):

14.3.1. pagal poreikį individualiai bendradarbiauja su mokytojais, padeda rengiant užduotis specialiųjų poreikių turintiems vaikams;

14.3.2. pagal poreikį teikia specialiąją pedagoginę pagalbą (vykdo konsultacijas) vaikams/mokiniams, tėvams (globėjams, rūpintojams), pedagogams;

14.4. psichologas:

14.4.1. elektroninėmis ryšio priemonėmis (Messenger, telefonu, el. paštu) individualiai konsultuoja vaikus, pedagogus, tėvus (globėjus, rūpintojus) iš anksto jiems registruojantis el. dienyne „Tamo“:

14.4.1.1. pirmadieniais 12-15 val. ikimokyklinio ugdymo, priešmokyklinio ugdymo ir 1-4 kl.;

14.4.1.2. ketvirtadieniais 12-15 val. 5-8 kl.;

14.4.2. pagal poreikį rengia rekomendacijas tėvams (globėjams, rūpintojams), pedagogams;

14.4.3. asmeniškai susisiekia su vaikų, kuriems buvo teikiama psichologinė pagalba, tėvais (globėjais, rūpintojais), seka ir domisi vaikų psichologine savijauta;

14.4.4. pagal poreikį inicijuoja ir bendradarbiauja teikiant tarpinstitucinę psichologinę pagalbą;

14.5. socialinis pedagogas kiekvieną darbo dieną nuo 10.00 val. iki 14.00 val. elektroninėmis ryšio priemonėmis (Messenger, telefonu, el. paštu):

14.5.1. pagal poreikį bendradarbiauja su Jonavos socialinių paslaugų centro socialiniu darbuotoju Užusalių seniūnijoje;

14.5.2. pagal poreikį teikia konsultacijas tėvams (globėjams, rūpintojams) dėl ugdymuisi palankios aplinkos kūrimo ugdymą organizuojant nuotoliniu būdu;

14.5.3. pagal poreikį teikia socialinę pedagoginę pagalbą (vykdo konsultacijas) vaikams/mokiniams, tėvams (globėjams, rūpintojams), pedagogams.

15. Pedagogai parenka tinkamiausią mokymo formą. Mokymo medžiaga gali būti popierinė (pvz., mokinių turimi vadovėliai, pratybų sąsiuviniai), tačiau užduotys pateikiamos skaitmeninėse aplinkose su detaliomis nuorodomis.

16. Nesant galimybės laiku išsiųsti užduotis dėl techninių kliūčių (pvz., dingus elektrai ir pan.), užduotys išsiunčiamos atsiradus galimybei.

17. 1-8 kl. mokiniai gali paprašyti mokytojų pagalbos ir paaiškinimų elektronėmis ryšio priemonėmis (el. paštu, el. dienynu “Tamo”, Messenger, Zoom) pagal pamokų tvarkaraščius.

18. 1-8 klasių mokinių pasiekimai ir pažanga vertinama vadovaujantis mokyklos Mokinių pasiekimų ir pažangos vertinimo tvarkos aprašu. Nuotolinio mokymosi laikotarpiu dėl kaupiamojo vertinimo, atsiskaitymų, įvertinimų rašymo į el. dienyną sprendimus pagal dalyko specifiką priima ir su jais supažindina mokinius, dėstantys mokytojai el. dienyne “Tamo” ir/ar komunikuojant uždaroje grupėje Messenger, Zoom; tėvus (globėjus, rūpintojus) supažindina el. dienyne “Tamo”.

19. Ikimokyklinio ugdymo vaikų užduotis grupių auklėtojai vertina pagal ikimokyklinio ugdymo programą, priešmokyklinio ugdymo vaikų užduotis grupės pedagogas vertina pagal priešmokyklinio ugdymo prgramą.

20. Grįžtamąjį ryšį apie mokymosi pasiekimus ir pažangą 1-8 kl. mokiniams mokytojai teikia tą pačią pamoką, kai ji organizuojama skaitmeninio turinio platformoje; mokiniams skirtus darbus el. dienyne „Tamo“, el.paštu ištaiso ne vėliau kaip per 7 dienas.

21. Grįžtamąjį ryšį apie mokymosi pasiekimus ir pažangą mokinių/vaikų tėvai (globėjams, rūpintojams) gauna:

21. 1. ikimokyklinio ugdymo vaikų - socialionio tinklo Facebook uždaroje grupėje;

21.2. priešmokyklinio ugdymo vaikų - el. paštu ir/ar socialinio tinklo Messeng uždaroje grupėje;

21.3. 1-8 kl. mokinių - el. dienyne „Tamo“ ir /ar el. paštu.

22. Mokiniu/vaikui susirgus, tėvai (globėjai, rūpintojai) ikimokyklinio ugdymo auklėtojams, priešmokyklinio ugdymo pedagogui, klasių auklėtojams praneša telefonu ar/ ir el. dienyne „Tamo“, el. paštu ne vėliau kaip iki kitos darbo dienos 8.30 val. 1-8 kl. auklėtojos, gavusios informaciją, ją nedelsiant pateikia klasei dėstantiems mokytojams el. dienyne „Tamo“ ir /ar telefonu, el. paštu.

23. El. dienyne “Tamo” 1-8 klasių mokytojai tą pačią dieną fiksuoja pamokos temą, žymi mokinių lankomumą, skiriamas atlikti užduotis, prireikus rašo pastabas/ pagyrimus, įvertinimus.

24. Ikimokyklinio ugdymo grupių auklėtojos, priešmokyklinio ugdymo pedagogas vaikų lankomumą lankomumo apskaitą fiksuoja veiklos žurnaluose.

25. Pedagogų pasitarimai ugdymo organizavimo nuotoliniu būdu klausimams aptarti šaukiami:

25.1. ikimokyklinio ugdymo grupių auklėtojų penktadieniais 11.00 val. Facebook uždaroje grupėje. Pasitarimą šaukia ikimokyklinio ugdymo metodinės grupės pirmininkas;

25.2. priešmokyklinio ugdymo pedagogo ir 1-8 kl. mokytojų penktadieniais 12.00 val. uždaroje grupėje Zoom. Pasitarimą šaukia mokyklos metodinės tarybos pirmininakas;

25.3. pagalbos vaikui specialistų (psichologo, logopedų, specialiojo pedagogo, socialinio pedagogo) pirmadieniais 13 val. Messenger. Prireikus pasitarime dalyvauti kviečiami klasių auklėtojai, mokytojai, priešmokyklinio ugdymo pedagogas, ikimokyklinio ugdymo auklėtojai. Pasitarimą šaukia vaiko gerovės pirmininkas.

26. Prireikus pasitarimai gali būti šiaukiami papildomai.

27. 1-8 kl. auklėtojai su auklėtiniais ir jų tėvais komunikuoja jų sutartu laiku pasirinktu būdu.

28. 1-8 klasių auklėtojai iki nuotolinio ugdymo pradžios el. dienyne „Tamo“ auklėtinius, jų tėvus (globėjus, rūpintojus) supažindina su saugaus darbo kompiuteriu/ planšete, mobiliuoju telefonu reikalavimais.

29. Ikimokyklinio ugdymo auklėtojai, priešmokyklinio ugdymo pedagogas, mokytojai, pagalbos vaikui specialistai darbo dienomis prie mokyklos el. pašto paskyros turi prisijungti ne mažiau kaip 2 kartus per dieną. Perskaitę laišką, turi pažymėti, kad su laiško turiniu susipažino.

30. Organizuojant nuotolinio ugdymo procesą, pedagogai ir mokiniai/ vaikai (jų tėvai (globėjai, rūpintojai) turi turėti:

30.1. interneto ryšį;

30.2. išmanųjį mobilųjį telefoną, kompiuterį ar planšetę;

30.3. susikurtą el. paštą (pvz*.* Google platforma);

30.4. internetiniu ryšiu per minėtuose įrenginiuose įdiegtas internetinio socialinio komunikavimo programas: Facebook*,* el. paštą*,* Messenger, Zoom;

30.5. el. dienyno „Tamo“ prisijungimo duomenis (1-8 kl. mokiniai, jų tėvai (globėjai, rūpintojai).

31. Mokytojus ir mokininius technologijų naudojimo klausimais konsultuoja mokyklos direktoriaus paskirtas skaitmeninių technologijų administratorius (IKT koordinatorius) darbo dienomis nuo 10.30 val. iki 12 val. el. paštu, telefonu, socialiniuose tinkluose Messenge, el. dienyne „Tamo“.

\_\_\_\_\_\_\_\_\_\_\_\_\_\_\_\_\_\_\_\_\_\_